Държавен вестник, бр. 50, 2022 г., стр. 128

СТР.  128	
Д Ъ Р Ж А В Е Н  В Е С Т Н И К 	
БРОЙ  50
Индикатор
Източник на информация
2) Интервюираните служители дават пример от 
своята практика по прилагане на система за 
управление.
– Наблюдение и описание на средата
– Интервюта със служителите 
– Информация, подписана от ръководителя на дома
Критерий 1.2: Доставчикът управлява ДПЛУ по ясно определена структура, като управляващото 
лице е назначено за осъществяване на ръководство и е работодател на служителите, предоставящи 
услуги в дома.
Индикатор
Източник на информация
3) Дейността на дома се управлява от назначен 
от доставчика ръководител. 
– Договор за назначаване (възлагане) на лицето, 
управляващо дома 
– При приложимост, валидно пълномощно на ръ­
ководителя на дома
4) Определени са отговорностите, нивата на 
вземане на решения (подчиненост) и задъл­
женията на служителите.
– Длъжностни характеристики на служителите 
(органиграма)
Стандарт 2: Организация на дейностите 
Доставчикът организира работата в дома, дейностите с потребителите, както и работата на слу­
жителите според предварително изготвени правила за организация. 
Критерий 2.1: Доставчикът е организирал дейностите с всеки потребител по начин, който е съобразен 
с неговите потребности и желания и който отчита правата и интересите на останалите потребители. 
Индикатор
Източник на информация
5) Правилникът за вътрешния ред гарантира учас­
тието на потребителите във вземане на решения 
по отношение на правилата на живот в дома, в 
т.ч. организация на жилищното пространство; 
поддържане на хигиената; приготвяне на храна; 
посещение на външни лица; временно отсъствие 
от дома и др.
– Протоколи от срещи 
– Документ, удостоверяващ, че потребителят е 
запознат с Правилника за вътрешния ред
– Наблюдение 
– Интервюта с потребители
6) В дома има разписан дневен режим, който е съоб-
разен с индивидуалните потребности и желания 
на потребителите.
– Интервюта с потребители
– Наблюдение
7) В дома е гарантирано участието на потребителите 
чрез Съвет на потребителите.
– Съответни документи/записи, свързани с ра­
ботата на Съвета
– Интервюта с потребители
– Интервюта със служители
Критерий 2.2: Доставчикът осигурява на потребителите среда на живот, в която се зачита правото 
им на лично пространство и уединение в условията на сигурност и зачитане на достойнството им. 
При възможност, потребителите полагат грижи за поддържане на помещенията за живеене.
Индикатор
Източник на информация
8) Всички потребители разполагат с лични вещи, облекло и обувки, 
които съхраняват в определен за тях гардероб/шкаф, до който 
имат непрекъснат достъп.
– Наблюдение
– Интервюта с потребители 
– Интервюта със служители 
9) За всеки потребител са осигурени условия за уединение (за къпа­
не, обличане, личен тоалет, конфиденциален разговор и др.) при 
гарантиране на защита от посегателство над потребителите.
10) При приложимост, интервюираните потребители споделят за 
тяхното доброволно участие в поддържане на хигиената (и други 
дейности за поддържане на средата). 
– Наблюдение
– Интервюта с потребители 
– Интервюта със служители
Критерий 2.3: Доставчикът осигурява единен подход в работата с потребителите в дома.
Индикатор
Източник на информация
11) Всички служители имат споделено разбиране за индивидуалните 
нужди на всеки потребител, поставената цел в индивидуалния 
план и методите за постигането им.
– ИПП на потребителите
– Интервюта с потребители
– Интервюта със служители
– Програма за дейността на дома
12) При приложимост, в дома има форми на съвместно обсъждане 
между служители и потребители (например общи събрания, 
специално време за среща на потребител с представител на 
ръководството и др.).